***Paint Drying*** er en britisk eksperimentell protestfilm som kom ut i 2016. Filmen består av ett sammenhengende filmopptak på 607 minutter av en murvegg med hvit maling som tørker. Filmen har ingen lyd.

Utgivelse
---------

Den ble produsert, filmet og regissert av Charlie Shackleton. Filmen ble spilt inn som en protest mot filmsensur i Storbritannia og kostnaden uavhengige filmskapere må betale for å få British Board of Film Classification (BBFC) til å klassifisere filmer. Filmen består av et opptak på over ti timer av en vegg med maling som tørker. Shackleton lagde filmen for å få BBFC til å måtte se gjennom hele filmens ti timer for å kunne klassifisere den. Han filmet opprinnelig inn 14 timer i 4K og åpnet en Kickstarter-side for å finansiere klassifiseringen, ettersom BBFC tar betalt for filmlengden per minutt. Han tjente inn 5 936 pund fra 686 bidragsytere. BBFC ga filmen klassifiseringen «U» for «universal», ettersom filmen ikke hadde noe materiale som sannsynligvis kunne være til fornærmelse eller skade.

Shackleton sendte inn filmen på over 310 gigabyte til BBFC uten å selv ha sett gjennom hele. Ettersom filmen var såpass lang, og BBFCs sensorer bare har lov til å se ni timer per dag, ble filmen vurdert over to dager, med mesteparten sett 25. januar 2016. Dagen etter ble filmen gitt klassifiseringen «U» for «universal», ettersom filmen ikke hadde noe materiale som sannsynligvis kunne være til fornærmelse eller skade. Etter å ha fått en digital kopi av sertifikatet som bekreftet klassifiseringen, sa Shackleton at han brukt de 5 936 pundene godt.

BBFC svarte til protesten at de ville vurdere filmen på lik linje som alle andre, og bemerket at dets eneste inntektskilde er det det tar betalt for sine vurderinger. Filmen er ikke den lengste BBFC har vurdert, ettersom det er *Out 1* på 775 minutter.

Mottagelse
----------

Shackleton hadde ingen planer om å vise filmen på kino, men han hadde planer med en kino i London om å få vist filmen, fulgt av en debatt om filmsensur. Siden sa han at det kom til å ta tid å finne ut av, ettersom han ikke kunne se for seg at mange ville være interessert i å se gjennom hele filmen, og at det heller da måtte legges opp til å kunne gå inn og ut av kinosalen. *The A.V. Club* kommenterte at en 14-timers director's cut antageligvis var på vei, mens *Gizmodo AU* mente at YouTube var det perfekte stedet å laste opp for at alle kunne nyte den. *Dazed* mente at hvis filmen kunne sees på kino, ville den være perfekt til en narrestrek til kjæresten sin på valentinsdagen.

Referanser
----------

1. 1 2 3  .
2. ↑  .
3. ↑   IMDb-ID tt5375100, besøkt 14. september 2016[Hentet fra Wikidata]
4. ↑  Balsom, Erika (2019). «Watching Paint Dry». I Gunnar Iversen, mfl. *Unwatchable* **(engelsk)**. Rutgers University Press. s. 194–199. ISBN 978-0-8135-9962-5. doi:10.36019/9780813599625-031.
5. 1 2  Simpson, Campbell (26. januar 2016). «A 10-Hour Film About Paint Drying Is A Film For Everyone». *Gizmodo Australia* **(engelsk)**. Besøkt 31. oktober 2023.
6. ↑  «Why the BBFC watched paint dry for 10 Hours: filmmaker Charlie Lyne explains». Archived from the original on 29. april 2021. Besøkt 31. oktober 2023. CS1-vedlikehold: Uheldig URL (link)
7. 1 2  «The BBFC gave a film of paint drying a 'U', after sitting through all 607 minutes of it». *The Independent* **(engelsk)**. 26. januar 2016. Besøkt 31. oktober 2023.
8. ↑  «A ten-hour film about paint drying». *NZ Herald* **(engelsk)**. 1. november 2023. Besøkt 31. oktober 2023.
9. ↑  Haysom, Sam (26. januar 2016). «Man forces UK film censors to watch 10 hours of paint drying». *Mashable* **(engelsk)**. Besøkt 31. oktober 2023.
10. ↑  Baker-Whitelaw, Gavia (27. januar 2016). «We talked to the man who forced the U.K. film board to watch 10 hours of paint drying». *The Daily Dot* **(engelsk)**. Besøkt 31. oktober 2023.
11. ↑  Dazed (26. januar 2016). «Why would anyone film or watch paint drying for ten hours?». *Dazed* **(engelsk)**. Besøkt 31. oktober 2023.

Eksterne lenker
---------------

* (en) *Paint Drying* på Internet Movie Database Rediger på Wikidata
* (en) Filmtrailer på YouTube